Komisijos sprendimas
2001 m. lapkričio 8 d.
nustatantis anketą, naudotiną kasmetinėse aplinkos oro kokybės įvertinimo, atliekamo pagal Tarybos direktyvas 96/62/EB ir 1999/30/EB, ataskaitose
(pranešta dokumentu Nr. C(2001) 3405)
(tekstas svarbus EEE)
(2001/839/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. rugsėjo 27 d. Tarybos direktyvą 96/62/EB dėl aplinkos oro kokybės vertinimo ir valdymo [1], ypač į jos 11 straipsnį,
kadangi:
(1) Direktyva 96/62/EB įdiegia aplinkos oro kokybės vertinimo ir valdymo sistemą.
(2) 1999 m. balandžio 22 d. Tarybos direktyva 1999/30/EB apie sieros dioksido, azoto dioksido, azoto oksidų, kietųjų dalelių ir švino ribinių verčių aplinkos ore [2] nustato ribines vertes, kurios neturi būti viršytos tam tikrą datą.
(3) Šiuose teisės aktuose nustatyta, kad valstybės narės reguliariai teikia ataskaitas.
(4) Kasmet turi būti pranešami tam tikri duomenys, nustatyti Direktyvos 96/62/EB 11 straipsnyje, Direktyvos 1999/30/EB I, II, III, IV bei V prieduose ir Direktyvos 1999/30/EB 3, 5 straipsniuose ir 9 straipsnio 6 dalyje.
(5) Pagal Direktyvą 1999/30/EB nuo 2001 m. liepos 19 d. Tarybos direktyvos 80/779/EEB dėl oro kokybės ribinių verčių ir orientacinių verčių sieros dioksidui ir suspenduotoms dalelėms [3], 1982 m. gruodžio 3 d. Tarybos direktyvos 82/884/EEB dėl ore esamo švino ribinės vertės [4] ir 1985 m. kovo 7 d. Tarybos direktyvos 85/203/EEB dėl azoto dioksidui nustatytų oro kokybės normų [5] ataskaitų teikimo nuostatos nebegalioja, nors Direktyvomis 80/779/EEB ir 82/884/EEB nustatytos ribinės vertės lieka galioti iki 2005 m., Direktyvos 85/203/EEB - iki 2010 m., o pagal Direktyvos 1999/30/EB 9 straipsnio 6 dalį apie šių verčių viršijimą ataskaitos turi būti teikiamos ir toliau.
(6) Siekiant užtikrinti, kad reikiama informacija būtų teikiama tinkama forma, reikia reikalauti, kad valstybės narės pildytų standartinę anketą.
(7) Šiame sprendime numatytoms priemonėms pritarė pagal Direktyvos 96/62/EB 12 straipsnio 2 dalies nuostatas įkurtas komitetas,
PRIĖMĖ ŠĮ SPRENDIMĄ:
1 straipsnis
Siųsdamos informaciją, kurią kasmet reikia teikti pagal Direktyvos 96/62/EB 11 straipsnio ir Direktyvos 1999/30/EB I, II, III, IV bei V priedų ir 3, 5 straipsnių bei 9 straipsnio 6 dalies nuostatas, valstybės narės naudoja priede nurodytą anketą.
2 straipsnis
Šis sprendimas skirtas valstybės narėms.
Priimta Briuselyje, 2001 m. lapkričio 8 d.